Балалар баҡсаһында һәм мәктәптә йөрәк ҡушыуы буйынса ғына эшләп була. Сөнки һәр бала менән эшләгәндә уның донъяға ҡарашын һиҙә белергә, уның менән бергә ғәжәпләнергә, танып белергә кәрәк, улар ололар ярҙамы һәм ҡурсалауына мохтаж. Был – күп рухи һәм эмоциональ көс талап иткән эш. Һеҙҙең балаларҙа һәләттәрҙе аса белеү, ҡыҙыҡһыныу уятыу, хеҙмәт яратырға өйрәтеү, ныҡышмалылыҡ, маҡсатҡа ирешеүсәнлек, изгелек кеүек сифаттар тәрбиәләй белеүегеҙ маҡтауға лайыҡ.